לורל (מוזיקאית)

לורל ארנל-קול (באנגלית: Laurel Arnell-Cullen; נולדה ב-7 במאי 1994), הידועה בשם לורל (Laurel), היא זמרת-יוצרת אנגלייה.

קריירה 
לורל החלה להתעניין לראשונה בעולם המוזיקה בשנת 2013, כאשר פרסמה דמו לשיר שלה "Next time". לאחר מכן, לורל הוציאה את הסינגל הרשמי הראשון שלה "Fire Breather", דרך פלטפורמת ה-SoundCloud שלה באותה השנה. לורל הוציאה את מיני-אלבום הבכורה שלה, To The Hills, בשנת 2014 באמצעות חברת התקליטים שלה, נקסט טיים רקורדס. ביולי 2015, הוציאה לורל את הגרסה הרשמית לשיר "Blue Blood", שזכתה לתשומת לב רבה בפוסטים שפרסמה.

במרץ 2016, הוציאה לורל את הסינגל "Life Worth Living", אשר תיפקד כרצועה הראשונה מתוך אלבום הבכורה שלה, שיצא 3 שנים לאחר מכן. בניגוד לשיריה הקודמים, השיר היה בהשפעת הסגנון המוזיקלי רוק אינדי בשילוב גיטרה חשמלית. במאי 2016, היא הוציאה את הסינגל "San Francisco". השיר היה במקום הראשון במצעד השבועי של אפל מיוזיק וזכה להצלחה נאה ברחבי העולם. באוגוסט 2016, הודיעה לורל כי הוחתמה בחברת התקליטים קאונטר רקורדס, וכי היא תצא לסיבוב ההופעות הראשון שלה בממלכה המאוחדת בנובמבר באותה השנה, על מנת לקדם את המיני-אלבום השלישי שלה, Park. בספטמבר 2016, הוציאה את "Hurricane" כסינגל הראשון מהמיני-אלבום השלישי שלה.

ביוני 2018, הוציאה את הסינגל "Same Mistakes" שנכלל באלבום הבכורה שלה, Dogviolet, שיצא לאור ב-24 באוגוסט 2018.

דיסקוגרפיה

אלבומי אולפן 
 2018: Dogviolet

מיני-אלבומים 
 2014: To the Hills
 2014: Holy Water
 2016: Park
 2020: Petrol Bloom

מיקסטייפ 
 2015: Allelopathy

קישורים חיצוניים

הערות שוליים

מוזיקאיות בריטיות
מוזיקאים אנגלים
מוזיקאיות אנגליות
מפיקות מוזיקליות
מפיקים מוזיקליים בריטים
זמרות-יוצרות בריטיות
זמרים-יוצרים בריטים
גיטריסטיות בריטיות
גיטריסטים בריטים
אנגלים שנולדו ב-1994
אנגליות שנולדו ב-1994